ประกาศคณะกรรมการพิจารณาการทุ่มตลาดและการอุดหนุนประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนอัตราอากรตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนพ.ศ. ๒๕๕๙[๑] ตามที่ได้มีประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีน พ.ศ. ๒๕๕๗ ลงวันที่ ๑๒ พฤษภาคม พ.ศ. ๒๕๕๗ให้เรียกเก็บอากรตอบโต้การทุ่มตลาดจากการนำเข้าสินค้าดังกล่าว ที่มีแหล่งกำเนิดจากสาธารณรัฐประชาชนจีนในอัตราร้อยละ ๕.๑๗ ถึงร้อยละ ๓๓.๙๘ ของราคา ซี ไอ เอฟ เป็นระยะเวลา ๕ ปีตั้งแต่วันที่ ๑๗ พฤษภาคม พ.ศ. ๒๕๕๗ เป็นต้นไปและคณะกรรมการพิจารณาการทุ่มตลาดและการอุดหนุนได้มีมติตามคำขอของบริษัท เหล็กสยาม(๒๐๐๑) จำกัด ในการประชุมครั้งที่ ๖/๒๕๕๘ เมื่อวันที่ ๒๑ ธันวาคม พ.ศ. ๒๕๕๘ ให้เปิดการทบทวนอัตราอากรตอบโต้การทุ่มตลาดสินค้าดังกล่าวที่มีแหล่งกำเนิดจากสาธารณรัฐประชาชนจีนกรมการค้าต่างประเทศจึงได้ออกประกาศกรมการค้าต่างประเทศเรื่อง เปิดการทบทวนอัตราอากรการตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีน พ.ศ. ๒๕๕๙ ลงวันที่ ๑๔ มกราคม พ.ศ. ๒๕๕๙นั้นคณะกรรมการพิจารณาการทุ่มตลาดและการอุดหนุนได้พิจารณาทบทวนอัตราอากรตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีน ในการประชุมครั้งที่ ๘/๒๕๕๙ เมื่อวันที่๒๘ พฤศจิกายน พ.ศ. ๒๕๕๙ โดยวินิจฉัยว่าสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีน มีอัตราส่วนเหลื่อมการทุ่มตลาดเปลี่ยนแปลงไปจากประกาศคณะกรรมการพิจารณาการทุ่มตลาดและการอุดหนุนเรื่องการตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีน พ.ศ. ๒๕๕๗ ลงวันที่ ๑๒ พฤษภาคม พ.ศ. ๒๕๕๗อาศัยอำนาจตามความในมาตรา๔๙ วรรคสองและวรรคสาม มาตรา ๕๖ และมาตรา ๗๓ (๑) แห่งพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ คณะกรรมการพิจารณาการทุ่มตลาดและการอุดหนุนออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการพิจารณาการทุ่มตลาดและการอุดหนุนเรื่องผลการพิจารณาทบทวนอัตราอากรตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีน พ.ศ. ๒๕๕๙ข้อ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ให้ยกเลิกความในข้อ ๓ของประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นที่มีแหล่งกำเนิดจากสาธารณรัฐประชาชนจีนพ.ศ. ๒๕๕๗ ลงวันที่ ๑๒ พฤษภาคม พ.ศ. ๒๕๕๗ และให้ใช้ความต่อไปนี้แทนข้อ ๓ ให้เรียกเก็บอากรตอบโต้การทุ่มตลาดจากการนำเข้าสินค้าเหล็กลวดคาร์บอนสูงรวมถึงเหล็กลวดคาร์บอนสูงที่เจือธาตุอื่นมีลักษณะเป็นท่อนและเส้นที่ได้จากการรีดร้อน ขดเป็นม้วนอย่างไม่เป็นระเบียบมีภาคตัดขวางเป็นวงกลม วัดเส้นผ่าศูนย์กลางได้น้อยกว่า ๑๔ มิลลิเมตรมีคาร์บอนตั้งแต่ร้อยละ ๐.๗๖ แต่ไม่เกินร้อยละ ๐.๙๒ โดยน้ำหนักภายใต้พิกัดอัตราศุลกากรประเภทที่ ๗๒๑๓.๙๑๙๐.๐๒๑ ๗๒๑๓.๙๑๙๐.๐๒๒ ๗๒๑๓.๙๑๙๐.๐๓๐๗๒๑๓.๙๑๙๐.๐๓๑ ๗๒๑๓.๙๑๙๐.๐๙๐ ๗๒๒๗.๙๐๐๐.๐๑๔ และ ๗๒๒๗.๙๐๐๐.๐๙๐ ที่มีแหล่งกำเนิดจากสาธารณรัฐประชาชนจีน ในอัตราดังต่อไปนี้(๑)ร้อยละ ๑๒.๒๖ ของราคา ซี ไอ เอฟ สำหรับสินค้าที่ผลิตจาก Benxi Beitai Gaosu Steel Wire Rod Co., Ltd.(๒)ร้อยละ ๑๕.๐๔ ของราคา ซี ไอ เอฟ สำหรับสินค้าที่ผลิตจากก)Zhangjiagang Shajing Steel Co., Ltd. (Jiangsu Shagang Group Co., Ltd.)ข)Zhangjiagang Hongxing High Wire Co., Ltd. (Jiangsu Shagang Group Co., Ltd.)ค)Zhangjiagang Sheen-faith Steel Co., Ltd. (Jiangsu Shagang Group Co., Ltd.)ง)Jiangsu Sheen-faith High-Tech Co., Ltd. (Jiangsu Shagang Group Co., Ltd.)จ)Zhangjiagang Hongchang High Wire Co., Ltd. (Jiangsu Shagang Group Co., Ltd.)ฉ)Zhangjiagang Rongsheng Steel Co., Ltd. (Jiangsu Shagang Group Co., Ltd.)(๓)ร้อยละ ๒๐.๕๖ ของราคา ซี ไอ เอฟ สำหรับสินค้าที่ผลิตจาก Jiangsu Yonggang Group Co., Ltd.(๔) ร้อยละ ๓๖.๗๙ ของราคา ซี ไอ เอฟสำหรับสินค้าที่ผลิตหรือส่งออกจากรายอื่นข้อ๔ การยื่นคำขอรายละเอียดเกี่ยวกับข้อเท็จจริงที่ใช้ในการทบทวนอากรตอบโต้การทุ่มตลาดให้เป็นไปตามหลักเกณฑ์และวิธีการตามประกาศกระทรวงพาณิชย์เรื่อง การตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐มิถุนายน พ.ศ. ๒๕๔๓ข้อ๕ ผู้ใดไม่พอใจคำวินิจฉัยของคณะกรรมการตามประกาศนี้ให้อุทธรณ์คำวินิจฉัยดังกล่าวต่อศาลทรัพย์สินทางปัญญาและการค้าระหว่างประเทศได้ภายใน๓๐ วันนับแต่วันได้รับแจ้งคำวินิจฉัยประกาศ ณ วันที่ ๑๙ธันวาคม พ.ศ. ๒๕๕๙อภิรดี ตันตราภรณ์รัฐมนตรีว่าการกระทรวงพาณิชย์ประธานคณะกรรมการพิจารณาการทุ่มตลาดและการอุดหนุนปริยานุช/จัดทำ๒๖ ธันวาคม๒๕๕๙ชวัลพร/ตรวจ๒๗ มกราคม ๒๕๖๐[๑] ราชกิจจานุเบกษาเล่ม ๑๓๓/ตอนพิเศษ ๓๐๑ ง/หน้า ๓๗/๒๑ ธันวาคม ๒๕๕๙